Sex íslensk fyrirtæki sýndu undir hatti Íslandsstofu á fatahönnunarsýningunni CPH Vision 2011 , sem haldin er samhliða Tískuvikunni í Kaupmannahöfn í byrjun febrúar . Sex íslensk fyrirtæki sýndu undir hatti Íslandsstofu á fatahönnunarsýningunni CPH Vision 2011 , sem haldin er samhliða Tískuvikunni í Kaupmannahöfn í byrjun febrúar . Þátttakendurnir frá Íslandi voru Sonja Bent , Kron by KronKron , Kalda , Skuggaverur , Krul Project og Diza by Alprjón , og fengu þeir mjög góðar viðtökur . Jafnframt tóku íslensku fyrirtækin IGLO og Sunbird þátt í sýningunni CPH Kids , sem fyrst var hleypt af stokkunum á síðasta ári . CPH Vision í Kaupmannahöfn hefur verið haldin árlega frá árinu 1998 . Rúmlega 10.000 gestir sóttu sýninguna að þessu sinni , um 50% Danir en aðrir frá Norðurlöndum , Bretlandi , Þýskalandi og víðar . CPH Kids var nú haldin öðru sinni og hefur farið vaxandi , að sögn Berglindar Steindórsdóttur hjá Íslandsstofu . Í ár voru sýnd 110 barnafatamerki og voru gestir um 3.200 talsins , þar af 31% alþjóðlegir .